|  |  |
| --- | --- |
| Prvi.jpg |  [21. septembar 2012.] **9/12** |
|  |  |

|  |
| --- |
| **septembar 2012. godine** |
| SAOPŠTENjE ZA MEDIJE |

**Prosječna neto plata u avgustu 818 KM**

Najviša prosječna neto plata u području *Finansijsko posredovanje* 1 287 KM, najniža u području *Ugostiteljstvo* 550 KM

**Prosječna mjesečna neto plata** zaposlenih u Republici Srpskoj,isplaćena u avgustu 2012. godine iznosi818 KM, a prosječna mjesečna bruto plata 1 349 KM.

Prosječna neto plata isplaćena u avgustu 2012. godine u odnosu na jul 2012. godine manja je nominalno za 0,6% a realno za 0,9%. U odnosu na prosječnu neto platu u 2011. godini, prosječna neto plata u avgustu 2012. godine veća je nominalno za 1,1%, dok je realno ostala na istom nivou. U avgustu 2012. godine u odnosu na isti mjesec prošle godine prosječna neto plata nominalno je veća za 0,6% dok je realno manja za 1,3%.

Najviša prosječna neto plata u avgustu 2012. godine, posmatrano po područjima djelatnosti, isplaćena je u području *Finansijsko posredovanje* i iznosi 1 287 KM, a najniža u području *Ugostiteljstvo* 550 KM.

U avgustu 2012. godine, u odnosu na jul 2012. godine, najveći nominalni rast neto plate zabilježen je u područjima *Građevinarstvo* za 1,6%, *Zdravstveni i socijalni rad* za 1,0% i *Obrazovanje* za 0,8%dok je nominalno niža plata u područjima *Vađenje ruda i kamena* za 7,4%, *Saobraćaj, skladištenje i komunikacije* za 2,9% i *Ribarstvo* za 2,8%.

 KM

 2012.

 2011.

 Grafikon 1. Prosječne neto plate zaposlenih po mjesecima

**Mjesečna inflacija u avgustu 2012. godine 0,3%**

**Godišnja inflacija (avgust 2012 /avgust 2011) 1,9%**

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u avgustu 2012. godine u odnosu na jul 2012. godine, u prosjeku su više za 0,3%.

Zabilježen je rast kod 4 od ukupno 12 odjeljaka. Rast cijena u avgustu zabilježen je u odjeljcima *Prevoz, Stanovanje, Alkoholna pića i duvan* *i* *Ostala dobra i usluge.*

Najveći rast cijena u avgustu zabilježen je u odjeljku *Prevoz* 3,1% zbog ponovnog poskupljenja svih vrsta goriva za 5,4%.

Odjeljak *Stanovanje* bilježi rast cijena 0,4% i to zbog više cijene lož ulja za 5,4%, plina u bocama i ogrevnog drveta za 1,4%.

U odjeljku *Alkoholna pića i duvan* zabilježen je rast cijena 0,2%, i to grupa Alkoholna pića bilježi rast 0,6% usljed povećanja cijene piva za 1,0% i viskija za 0,5%.

 I u odjeljku *Ostala dobra i usluge* zabilježen je rast cijena 0,2%, zbog povećanja cijena proizvoda za održavanje lične higijene (toalet sapun, šampon, kreme, paste za zube i sl.) za 0,7%, kao i ostalih proizvoda za ličnu higijenu (toalet papir, higijenski ulošci, pelene za jednokratnu upotrebu) za 0,2%.

U odjeljcima *Komunikacije, Rekreacija i kultura*,*Obrazovanje* *i Restorani i hoteli* cijene se u prosjeku nisu mijenjale.

U odjeljku *Hrana i bezalkoholna pića* zabilježen je pad cijena 0,5%, i to grupa *Hrana* bilježi pad 0,5%, dok grupa *Bezalkoholnih pića* bilježi rast cijena 0,1%. Iako grupa *Hrana* bilježi pad cijena, u pojedinim podgrupama došlo je do povećanja cijena pojedinih proizvoda. Tako podgrupa *Meso* bilježi rast cijena od 0,7% usljed povećanja cijena piletine za 1,9%, junetine za 1,1% i teletine za 1,0%, zatim podgrupa *Riba* takođe bilježi rast cijena 0,7% zbog povećanja cijene riječne i morske ribe za 0,8%, kao i konzervisane i prerađene ribe za 0,4%. Podgrupa *Šećer, džem, med, čokolada* bilježi rast cijena 0,5% zbog povećanja cijene šećera za 1,3%, meda za 0,4% i džema za 0,3%, dok podgrupa *Ostali prehrambeni proizvodi,* bilježi rast cijena 0,4% usljed povećanja cijena dodatka jelima (vegeta, začin C...) za 2,8%, sirćeta za 1,4% i kuhinjske soli za 0,7%. Međutim na niže cijene u grupi *Hrana* najveći uticaj su imale podgrupe Voće i Povrće zbog nižih cijena sezonskog voća i povrća. Tako podgrupa Voće je zabilježila pad cijena 5,5% zbog niže cijene banana, jabuka, krušaka, šljiva, a posebno grožđa, dok podgrupa Povrće bilježi pad cijena 1,3% zbog nižih cijena paradajza, paprike, patlidžana, krompira, cvekle, mrkve, iako je u ovom mjesecu došlo do povećanja cijena kupusa i svježeg krastavca. Pad cijena zabilježen je i u podgrupama *Mlijeko, sir, jaja* za 0,6% zbog niže cijene kokošijih jaja za 2,8% i mlijeka u tetrapaku za 0,5%, zatim *Hljeb i žitarice* za 0,5% zbog niže cijene tjestenine za 0,9%, riže 0,8% i bijelog brašna 0,5%, te *Ulje i masnoće* za 0,2% zbog nižih cijena maslaca za 0,8%, svinjske masti za 0,5% i jestivog ulja za 0,2%. Na povećanje cijena *Bezalkoholnih pića* za 0,1% najviše je uticalo povećanje cijene kakaa 1,7% i kafe 0,4%.

Pad cijena od 0,3% koji je zabilježen u odjeljku *Namještaj i pokućstvo* nastao je zbog zbog nižih cijena proizvoda za čišćenje i održavanje kuće za 1,4%.

Odjeljak *Zdravstvo* bilježi pad cijena od 0,2% zbog nižih cijena farmaceutskih proizvoda za 0,4%.

Cijene proizvoda i usluga, koji se koriste za ličnu potrošnju u Republici Srpskoj, u avgustu 2012. godine u odnosu na isti mjesec 2011. godine, više su u prosjeku za 1,9%.

Posmatrano po odjeljcima namjene potrošnje, u avgustu 2012. godine u odnosu na avgust 2011. godine, najviši rast zabilježen je kod odjeljka *Alkoholna pića i duvan* za 9,2%,zatim slijede indeksi odjeljaka: *Prevoz* za 5,0%, *Komunikacije* za 4,3%, *Hrana i bezalkoholna pića* za 1,4%, *Ostala dobra* i *usluge* za *0,9%, Stanovanje* za 0,7%, *Namještaj i pokućstvo* za *0,3%*, *Zdravstvo* za *0,1%,* *Obrazovanje* za 0,1%, *Restorani i hoteli* za 0,1%. Indeks odjeljka *Rekracija i kultura* niži je za 0,7%,dok je indeks odjeljka *Odjeća i obuća* niži za 3,5%.

**Cijene proizvođača industrijskih proizvoda (VIII 2012/VII 2012) u prosjeku više 0,5%**

Cijene proizvođača industrijskih proizvoda u avgustu 2012. godine u odnosu na jul 2012. godine u prosjeku su više za 0,5%, u odnosu na avgust 2011. godine više su za 0,6% i u odnosu na decembar 2011. godine više su za 1,0%.

Posmatrano po namjeni potrošnje, u avgustu 2012. godine u odnosu na jul 2012. godine cijene intermedijarnih proizvoda u prosjeku su više za 1,0%, cijene energije za 0,3%, cijene netrajnih proizvoda za široku potrošnju za 0,2% dok su cijene kapitalnih prozvoda kao i cijene trajnih proizvoda za široku potrošnju u prosjeku ostale na istom nivou.

Cijene energije, posmatrano po namjeni potrošnje, u avgustu 2012. godine u odnosu na avgust 2011. godine, u prosjeku su više za 0,9%, cijene netrajnih proizvoda za široku potrošnju za 0,4%, cijene intermedijarnih proizvoda, kao i cijene trajnih proizvoda za široku potrošnju za 0,3%, dok su cijene kapitalnih prozvoda u prosjeku niže za 0,4%.

Posmatrano po područjima industrijske proizvodnje (PRODCOM), cijene područja područja (C) vađenje ruda i kamena u avgustu 2012. godine u odnosu na jul 2012. godine u prosjeku su više za 1,1%, cijene područja (D) prerađivačka industrija za 0,7%, dok su cijene područja (E) proizvodnja i snabdijevanje električnom energijom, gasom i vodom u prosjeku ostale na istom nivou.

U avgustu 2012. godine, u odnosu na avgust 2011. godine, cijene područja *Prerađivačka industrija* u prosjeku su više za 0,6%, cijene područja *Vađenje ruda i kamena* kao i *područja Proizvodnja i snabdijevanje električnom energijom*, *gasom i vodom* više su za 0,5%.

**Indeks industrijske proizvodnje (VIII 2012/∅ 2011.) manji 4,8%**

Indeks zaposlenih u industriji (VIII 2012/∅ 2011.) manji 0,9%

**Industrijska proizvodnja** ostvarena u avgustu 2012. godine u odnosu na prosječnu mjesečnu proizvodnju iz 2011. godine manja je za 4,8%, u odnosu na isti mjesec prošle godine manja je za 7,9%, dok je u odnosu na prethodni mjesec tekuće godine veća za 3,9%.

Industrijska proizvodnja ostvarena u periodu januar−avgust 2012. godine u odnosu na isti period prošle godine manja je za 5,9%. U istom periodu u području *Vađenje ruda i kamena* zabilježena je negativna stopa promjene od 3,6%, u području *Prerađivačka industrija* negativna stopa promjene od 5,6% i u području *Proizvodnja i snabdijevanje električnom energijom* negativna stopa promjene od 7,3%.

Posmatrano po ekonomskoj namjeni industrijskih proizvoda u periodu januar–avgust 2012. godine u odnosu na isti period prošle godine zabilježena je negativna stopa promjene trajnih proizvoda od 1,9%, netrajnih proizvoda od 5,9%, intermedijarnih proizvoda od 6,8% i energije od 7,2%, dok je kod kapitalnih proizvoda zabilježena pozitivna stopa promjene od 9,9%.

**Broj zaposlenih u industriji** u avgustu 2012. godine u odnosu na jul 2012. godine manji je za 0,2%.

Ukupan broj zaposlenih u industriji u periodu januar−avgust 2012. godine u poređenju sa istim periodom prošle godine manji je za 1,7%, pri čemu je u području *Vađenje ruda i kamena* zabilježen pad od 1,5% i u području *Prerađivačka industrija* pad od 2,0%, dok je u području *Proizvodnja i snabdijevanje električnom energijom* zabilježen rast broja zaposlenih od 0,6%.

**Pokrivenost uvoza izvozom (u periodu I–VIII 2012.) 53,1%**

Izvoz (I-VIII 2012/I-VIII 2011.) smanjen 4,8%

U avgustu 2012. godine, ostvaren je izvoz u vrijednosti 184 miliona KM i uvoz u vrijednosti od 409 miliona KM.

U okviru ukupno ostvarene robne razmjene Republike Srpske sa inostranstvom u avgustu ove godine, procenat pokrivenosti uvoza izvozom iznosio je 45,1%.

U periodu januar–avgust 2012. godine ostvaren je izvoz u vrijednosti od milijardu i 583 miliona KM, što je za 4,8% manje u odnosu na isti period prethodne godine. Uvoz je, u istom periodu, iznosio 2 milijarde 981 milion KM, što je za 2,5% više u odnosu na isti period prethodne godine.

Procenat pokrivenosti uvoza izvozom za prvih osam mjeseci tekuće godine iznosio je 53,1%, dok je spoljnotrgovinski robni deficit iznosio milijardu i 398 miliona KM.

U pogledu geografske distribucije robne razmjene Republike Srpske sa inostranstvom, u periodu januar - avgust 2012. godine, najviše se izvozilo u Srbiju i to u vrijednosti od 250 miliona KM, odnosno 15,8%, te u Italiju, u vrijednosti od 244 miliona KM, odnosno 15,4% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od 797 miliona KM, odnosno 26,7% i iz Srbije, u vrijednosti od 504 miliona KM, odnosno 16,9% od ukupno ostvarenog uvoza.

Posmatrano po grupama proizvoda, u periodu januar−avgust 2012. godine, najveće učešće u izvozu ostvaruju naftna ulja i ulja dobijena od bitumenoznih minerala (osim sirovih) sa ukupnom vrijednošću od 220 miliona KM, što iznosi 13,9% od ukupnog izvoza, dok najveće učešće u uvozu ostvaruje nafta i ulja dobijena od bitumenoznih minerala (sirova), sa ukupnom vrijednošću od 833 miliona KM, što iznosi 27,9% od ukupnog uvoza.

hilj. KM

2011

2012

Grafikon 3. Izvoz i uvoz po mjesecima

|  |
| --- |
| **MATERIJAL PRIPREMILI:**  |
| **Statistika rada** Biljana Glušacbiljana.glusac@rzs.rs.ba |
| **Statistika cijena** Biljana TešićBiljana.tesic@rzs.rs.baJasminka Milićjasminka.milic@rzs.rs.ba |
| **Statistika industrije i rudarstva** Mirjana Bandurmirjana.bandur@rzs.rs.ba |
| **Statistika spoljne trgovine** mr Sanja Stojčević[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **OBJAŠNjENjA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeljenjaIzdaje Republički zavod za statistiku,Republika Srpska, Banja Luka, Veljka Mlađenovića 12dDr Radmila Čičković, direktor ZavodaSaopštenje je objavljeno na Internetu, na adresi: www.rzs.rs.batel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Prilikom korišćenja podataka obavezno navesti izvor** |